ওয়েব ডেস্ক: আজ ভবানীভবনে হাজিরা দেবেন বিজেপি নেতা শমীক ভট্টাচার্য। তাঁকে জিজ্ঞাসাবাদ করবেন সিআইডি আধিকারিকরা। বসিরহাটে প্রধানমন্ত্রী আবাস যোজনার নামে প্রতারণার অভিযোগে ২ বিজেপি কর্মীকে গ্রেফতার করা হয়েছে। অভিযোগ, টাকা নিয়ে যোজনার ফর্ম বিলি করেন ওই ২ কর্মী। দুর্নীতির মোট পরিমাণ প্রায় দেড় কোটি টাকা। অভিযুক্তদের জেরায় শমীক ভট্টাচার্যের নাম উঠে আসে। শুক্রবার তাঁকে ডেকেছিল সিআইডি। শমীক জানান, তিনি আজ হাজিরা দেবেন। অন্য দিকে, জলপাইগুড়ি শিশু পাচার কাণ্ডে রূপা গাঙ্গুলি এবং কৈলাস বিজয়বর্গীয়কে নোটিস পাঠিয়েছে সিআইডি। আগামী ২৭ এবং ২৯ জুলাই দুই বিজেপি নেতাকে তলব করা হয়েছে। নোটিসে তাদের ভবানী ভবনে হাজিরা দিতে বলা হয়েছে।